আজি পুৱা এটা দুৰ্ভাগ্যজনক ঘটনাত এটা পোহনীয়া হাতীৰ আক্ৰমণত এজন মাউতৰ মৃত্যু ঘটিছে। আৰক্ষী উপ পৰিদৰ্শক শংকৰ সাহাই জনাইছে যে দক্ষিণ ত্ৰিপুৰাৰ উদয়পুৰ মহকুমাৰ অন্তৰ্গত মহাৰাণী এলেকাত বৰজসাধন জামাতিয়া নামৰ মাউতজনক হঠাতে উন্মত্ত ৰূপ ধাৰণ কৰা পোহনীয়া হাতী এটাই গছকি হত্যা কৰে।
ঘটনাৰ প্ৰত্যক্ষদৰ্শী এগৰাকী স্থানীয় কৃষকে জনাইছে যে জামাতিয়ে পৰিত্ৰাণ পোৱাৰ বাবে প্ৰাণপণে চেষ্টা কৰিছিল যদিও ব্যৰ্থ হয়।
ইতিমধ্যে মাউতক হত্যা কৰি উঠি হাতীটো জংঘললৈ পলাই যায়। বৰ্তমান আৰক্ষী আৰু বন বিভাগৰ লোকে হাতীটোক কৰায়ত্ব কৰাৰ বাবে চেষ্টা কৰি আছে।
আন এটা পৃথক ঘটনাত খোৱাই আৰক্ষীয়ে জৱাহৰ নবোদয় বিদ্যালয়ৰ কাটিটিলাৰ কাষত থকা জংঘলৰ পৰা এটা গলিত মৃতদেহ উদ্ধাৰ কৰিছে।
আৰক্ষীয়ে নিহত ব্যক্তিজন খোৱাইৰ কানু দেব বুলি চিনাক্ত কৰিছে। নিহত কানু দেব বিগত এসপ্তাহ ধৰি নিখোঁজ হৈ আছিল।
আৰক্ষীয়ে ঘটনাটোৰ এটা তদন্ত আৰম্ভ কৰিছে আৰু অস্বাভাৱিক মৃত্যুৰ এটা গোচৰল ৰুজু কৰিছে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
